Baiba Caune
Baiba Caune-Morzika (1945. gada 12. augusts — 2014. gada 7. februāris) bija latviešu riteņbraucēja un trenere, Sporta meistare šosejā un trekā. Pārstāvējusi sporta klubu "Marss" un savās sportistes gaitās izcīnīja kopumā 55 Latvijas čempiones titulus dažādās disciplīnās, pārstāvēja PSRS izlasi. Divas reizes bijusi PSRS čempione (1968 un1969) un divas reizes pasaules vicečempione (1968 — Itālijā un 1974 — Kanādā). No 1980. gada līdz 1997. gadam Baiba Morzika strādājusi par riteņbraukšanas treneri. 2003. gadā apbalvota ar Triju Zvaigžņu ordeņa 1. pakāpes goda zīmi.